Aqua

Aqua, chemice oxidum hydrogenii et hydrogenium oxydatum rite appellata, est compositum chemicum cuius formula chemica est H2O. Molecula aquae ex singulo oxygenii et binis atomis hydrogenii a vinculis covalentibus coniunctis constat. Aqua in temperatura et pressione ambientibus normativis est liquidum (aqua sensu stricto), sed in Tellure saepe coexsistit cum glacie (suo statu solido) et vapore aquoso vel vapore (suo statu gaseoso). Aqua etiam habere potest statum crystallum liquidum prope superficiebus hydrophilis..

Aqua nec odorem nec saporem habet; color vero est caeruleus pallidus, quem adspici potest magnitudinibus altis aquae velut in mari. Ad aquam obtinendam chemice puram, necesse est agere variis technicis physicis purgationis quoniam aqua in se substantias plurimas, immo gasia, solvere potest.

Tegit ultra duas partes telluris aqua, et aqua est dimidium massae corporum animalium. In Tellure abundans, aqua plane substantia ubicumque in biosphaera invenitur (quamquam solum 0.022 centesimas massae designat). Basis et fundamentum vitae est aqua, absque ea neque homines neque animalia neque plantae vivere possunt. Aqua etiam est basis liquorum plurimorum.

Aqua liquida in maribus, fluminibus, lacubus, et aliis locis reperitur. In statu solido nivem aut glaciem efficit cum temperatura sub 0° C sit; quod fit, exempli gratia, tempore hiberno vel in culminibus montium altissimorum. In modo autem gasii invenitur in atmosphaera terrestri in formis vaporis aut nubium in caelo formatis.


Etiam aqua in lagoená usu potionis emere potes. Etiam aqua carbonata venditur.

 Propria physica aquae 
 Punctum ebullitionis eius est 373 K (100 °C) cum pressu 1 atm.
 Punctum fusionis eius est 273 K (0 °C) cum pressu 1 atm.
 Aqua pura fluxum electricum conducere vix potest.
 Liquor est inodorus atque insipidus. Haec sunt propria organoleptica eius.
 Exstare potest tribus modis, hi sunt: solidum, liquidum, gas.
 Densitas est 1 g/cm3 cum pressu 1 atm. Id est, in quoque centimetro cubico aquae, est ipsius grammum.
 Duos meniscos format: aliud concavum, aliud convexum.
 Tensionem superficialem habet.
 Capillaritatem possidet, id est, proprietas ascendendi vel descendendi huius liquoris in tubis capillaribus.
 Potestas eius calorifica maior aliis liquoribus.

 Propria chemica 
Valde prior est quoniam plerique processorum chemicorum naturalium accidunt inter substantias in aqua dissolutas. Aqua enim est dissoluens universalis, quia omnes substantiae quodam modo solubiles sunt in ea.
 Neque acidum neque basis est
 Salibus hydrata cum illis formatur
 Cum oxidis metallorum acida formatur
 Catalizator multis actionibus chemicis est

 Dissociatio aquae 
Dissociatio aquae est reactio equilibralis. Aqua dissociatur in ionta hydronium et hydroxidum. 

Equilibrium maxime ad sinistram.

 Distributio mundo 
In Tellure circiter 1 360 000 000 km³ aquae est distributa sic:

 1 320 000 000 km³ (97%) sunt aquae marinae
 40 000 000 km³ (3%) sunt aquae dulcis.
 25 000 000 km³ (1,8%) ut glacies.
 13 000 000 km³ (0,96%) in subterraneis
 250 000 km³ (0,02%) in lacubus et fluminibus
 13 000 km³ (0,001%) in atmosphaera ut vapor aquae

 Aqua in litteris 
Pindari carmen Olympicum primum hoc modo incipit: ἄριστον μὲν ὕδωρ 'aqua ut est optima'. Cicero in oratione pro M. Caelio Rufo A. Claudium Caecum personat qui censetur dicere ad Clodiam, "Ideo aquam adduxi ut ea tu inceste uterere, ideo viam munivi ut eam tu alienis viris comitata celebrares?" (Cic. Cael. 34). "In aqua scribere" significat mentiri, ut apud Catullum:
Nulli se dicit mulier mea nubere malle
quam mihi, non si se Iuppiter ipse petat.
Dicit: sed mulier cupido quod dicit amanti
in vento et rapida scribere oportet aqua. (Carm. 70.)

 Aqua in Bibliis Sacris 
Aqua in Bibliis Sacris magni momenti est.
 In libro Ieremiae 2:13, Deus fons aquae vivae nominatur. 
 Iesus fabulam mulieris ad fontem stantis narravit: "Omnis qui bibit ex aqua hac, sitiet iterum; qui autem biberit ex aqua, quam ego dabo ei, non sitiet in aeternum; sed aqua, quam dabo ei, fiet in eo fons aquae salientis in vitam aeternam" (Evangelium secundum Ioannem 4:13–14).

 Nomina locorum 
 Nomina aquaeductuum 
E vocabulo aqua et nominibus locorum appellationes aquaeductuum compositae sunt, inter quas Aqua Appia.

 Nomia urbium 
Numerus pluralis aquae addita appellatione est nomen multarum urbium, quae ob usum salubrium aquarum Romanis antiquis acceptae erant. Erant eiusmodi aquae in Italia, Gallia, Germania, Helvetia, Anglia, Africa. Ab hodiernis complurium talium urbium nominibus appellationes Latinae adhuc animadverti possunt.

 Aqua (molecula)
 Aqua agriculturalis
 Aqua cadens
 Aqua dulcis
 Aquae ductus
 Aquae Urbs Odaiba
 Aqua marina
 Aqua medicata
 Avis aquatica
 Cataracta
 Corpus aquae
 Circulus aquae
 Dies mundialis aquae
 Energia hydroelectrica
 Hydrographia
 Hygiene
 Natatio
 Opes naturae
 Parodia monoxidi dihydrogenii
 Sitis
 Praecipitatio
 Petaurum natantium
 Pondus Hydrogenii
 Puteus
 Zona habitabilis

 Notae 

 Bibliographia 
 Altamore, Giuseppe. 2008. L'acqua nella storia. Dai Sumeri alla battaglia per l'oro blu. Sugarco Edizioni. ISBN 88-7198-547-8
 Debenedetti, P. G., et H. E. Stanley. 2003. Supercooled and Glassy Water. Physics Today 56(6):40–46. Downloadable PDF (1.9 MB)
 Denny, Mark W. 1993. Air and Water: The Biology and Physics of Life's Media. Princeton: Princeton University Press. ISBN 0-691-08734-2.
 Franks, F., ed. (1972) 1982. Water: A comprehensive treatise. Novi Eboraci: Plenum Press.
 Gleick, P. H., ed. 1998+. The World's Water: The Biennial Report on Freshwater Resources. Vasingtoniae: Island Press. The World's Water, Island Press
 Greco, Pietro. 2004. Pianeta acqua. Franco Muzzio editore. ISBN 88-7413-079-1
 Hillel, Daniel J. 1991. Out of the Earth: Civilization and the Life of the Soil. Novi Eboraci: Free Press. ISBN 0-02-915060-4
 Höll, Karl, Andreas Grohmann, et alii. 2002. Wasser. Nutzung im Kreislauf. Hygiene, Analyse und Bewertung. 8. Auflage. Berolini: Walter de Gruyter, Berlin. ISBN 3-11-012931-0.
 Jones, O. A., J. N. Lester, ET N. Voulvoulis. 2005. Pharmaceuticals: a threat to drinking water? TRENDS in Biotechnology 23 (4): 163.
 Journal of Contemporary Water Resources and Education
 Maréchal, Yves. 2007. The Hydrogen Bond and the Water Molecule: the Physics and Chemistry of Water, Aqueous, and Bio Media. Amstelodami et Bostoniae: Elsevier. ISBN 978-0-444-51957-3
 Postel, S. 1992. Last Oasis: Facing Water Scarcity. Novi Eboraci: W. W. Norton and Company.
 Reisner, M. 1986. Cadillac Desert: The American West and Its Disappearing Water. Novi Eboraci: Penguin Books.
 Selbmann, Sibylle. 1995. Mythos Wasser, Symbolik und Kulturgeschichte. Karlsruhe: Badenia Verlag. ISBN 3-7617-0309-0
 Solomon, Steven. 2010. Water: The Epic Struggle for Wealth, Power, and Civilization. Novi Eboraci: Harper. ISBN 978-0-06-054830-8.
 Tölgyessy, J. 1993. Chemistry and Biology of Water, Air, and Soil: Environmental Aspects, versio anglica. Amstelodami et Novi Eboraci: Elsevier. ISBN 0-444-98798-3
 United Nations. World Water Development Report. UN World Water Development Report
 Wennersten, John R. 2012. Global Thirst: Water and Society in the 21st Century. Atglen Pennsylvaniae: Schiffer Publishing. ISBN 978-0-7643-3973-8
 Winkler, Inga T. 2012. The Human Right to Water: Significance, Legal Status, and Implications for Water Allocation.'' Portlandiae Oregoniae: Hart Press. ISBN 978-1-84946-283-9.

 Nexus externi 

 FAO Comprehensive Water Database, AQUASTAT, www.fao.org
 OECD Water statistics, stats.oecd.org
 Portal to The World Bank's strategy, work and associated publications on water resources, water.worldbank.org
 US Geological Survey Water for Schools information, ga.water.usgs.gov
 The Water Conflict Chronology: Water Conflict Database, worldwater.org
 The World's Water Data Page, www.worldwater.org

!
Categoria:Composita hydrogenii
Categoria:Composita oxygenii
Categoria:Liquida
Categoria:Potiones